Gazel o Mostaru
<s>Ko bi mog'o opjevati redom</s>

<s>Sve ljepote divnoga Mostara?</s>

<s>Zar se čudiš, srce, što ga ljubim</s>

<s>Sa ljubavlju sinovskoga žara?</s>

<s>O, ne ima na ovome sv'jetu,
 
Ako nema sred bajnoga raja,</s>

<s>Bistre vode i svježega zraka</s>

<s>Što čovjeka sa zdravljem opaja!</s>

<s>Ko ga gleda, život mu se mladi,</s>

<s>A duša mu u nasladi pliva.</s>

<s>Svaki kraj mu i svako mjestašce</s>

<s>Zadivljene oči podraživa.</s>

<s>S voćem, vodom i ostalim miljem</s>

<s>On je druga Sirija na sv'jetu,</s>

<s>E bi rek'o da je rajska bašča,</s>

<s>Ko ga vidi u majskome cv'jetu.</s>

<s>S dvije kule velika ćuprija</s>

<s>Pružila se preko r'jeke čarne,</s>

<s>Te sa svojim velebnijem lukom</s>

<s>Pričinja se poput dûge čarne.</s>

<s>Cio svijet da obiđeš redom,</s>

<s>Ne bi naš'o onakova svijeta.</s>

<s>On je majdan darovitih ljudi,</s>

<s>Šeher Mostar ures je sv'jeta.</s>

<s>To je gnijezdo slavnijeh junaka</s>

<s>I na peru i na bojnom maču;</s>

<s>K'o odvazda, i sada iz njega</s>

<s>S dana na dan velikani skaču.</s>

<s>Neka šute indijske papige,</s>

<s>Neka svoje ne kazuju glase,</s>

<s>O, Dervišu!</s><s>Ti si danas slavuj</s>

<s>Koji pjeva svog Mostara krase.</s>

<s>Poezija
Mostar
Derviš-paša Bajezidagić</s>

